

 **R E P U B L I K A H R V A T S K A**

**SISAČKO - MOSLAVAČKA ŽUPANIJA**

 **GRAD POPOVAČA**

**Povjerenstvo za provedbu Oglasa**

**OBAVIJEST I UPUTE**

**KANDIDATIMA PRIJAVLJENIM NA OGLAS ZA ADMINISTRATIVNOG DJELATNIKA PROJEKTA „ZAŽELI“**

Na oglasnoj ploči Hrvatskog zavoda za zapošljavanje objavljen je 25.08.2021.g. Oglas za prijem u radni odnos na određeno vrijeme administrativnog djelatnika projekta „Zaželi“ te se daju upute kako slijedi, a uz napomenu da su izrazi koji se koriste u nastavku ove obavijesti za osobe u muškom rodu uporabljeni neutralno i odnose se na muške i ženske osobe.

**I. Opis poslova radnog mjesta**

Poslovi administrativnog djelatnika definirani su kako slijedi:

Administrativni poslovi projekta, organizacija sastanaka članova projektnog tima, vođenje dokumentacije o projektu, svakodnevna koordinacija i komunikacija između svih sudionika projekta, praćenje ispostavljenih računa, evidencija i nadzor nad obavljanjem poslova zaposlenih žena, komunikacija i kontrola krajnjih korisnika, kontrola uspješnosti provedbe, kontrola i analiza dnevnika rada, izrada izvještaja.

**II. Podaci o plaći**

Sukladno odredbama Ugovora o dodjeli bespovratnih sredstava za projekte koji se financiraju iz Europskog socijalnog fonda, Operativnog programa Učinkoviti ljudski potencijali 2014.-2020., Zaželi-program zapošljavanja žena – faza II, „Zlatne žene za zlatnu dob“, kodni broj UP.02.1.1.13.0429 od 18.06.2021.g. trošak plaće administrativnog djelatnika iznosi 7.379,44 kn bruto.

**III. Provjera znanja i sposobnosti**

Za kandidate prijavljene na Oglas koji ispunjavaju formalne uvjete Oglasa, provest će se testiranje i intervju radi prethodne provjere znanja i sposobnosti.

Smatra se da je kandidat, koji nije pristupio prethodnoj provjeri znanja, povukao prijavu na Oglas, o čemu će dobiti pisanu obavijest.

Prethodna provjera znanja i sposobnosti kandidata obavlja se putem pisanog testiranja i intervjua.

Za svaki dio provjere znanja kandidatima se dodjeljuje od 1 do 10 bodova.

Kandidati koji su pristupili testiranju imaju pravo uvida u rezultate provedenog postupka.

Smatra se da je kandidat uspješno položio testove ako je iz svakog dijela pisane provjere znanja ostvario najmanje 50% (5 bodova) na testiranju. S kandidatima koji uspješno polože testove provest će se intervjui (razgovori sa članovima Povjerenstva).

Povjerenstvo kroz razgovor sa kandidatima prilikom intervjua utvrđuje interese, profesionalne ciljeve i motivaciju kandidata za rad na navedenom radnom mjestu. Rezultati intervjua boduju se od 1 do 10 bodova.

Nakon prethodno provedene provjere znanja i sposobnosti kandidata Povjerenstvo za provedbu oglasa utvrđuje rang-listu kandidata prema ukupnom broju bodova ostvarenih na testiranju i intervjuu.

Izvješće o provedenom postupku i rang listu kandidata Povjerenstvo za provedbu Oglasa dostavlja pročelniku Upravnog odjela za proračun i opću upravu koji donosi Rješenje o prijemu u službu.

Izabrani kandidat, po obavijesti o izboru, dostavlja uvjerenje o zdravstvenoj sposobnosti za obavljanje poslova radnog mjesta, a prije donošenja rješenja o prijamu u službu.

Rješenje o prijemu u službu donosi se najkasnije u roku od 60 dana od istka roka za podnošenje prijave.

Protiv rješenja o prijemu u službu kandidat koji nije primljen u službu može podnijeti žalbu gradonačelniku u roku od 15 dana od dana dostave Rješenja.

Žalba ne odgađa izvršenje rješenja o prijemu u službu.

**IV. PRAVNI I DRUGI IZVORI ZA PRIPREMANJE KANDIDATA ZA TESTIRANJE**

- Ustav Republike Hrvatske (Narodne novine, 56/90, 135/97, 8/98, 113/00, 124/00, 28/01, 41/01, 55/01, 76/10, 85/10, 05/14)
- Zakon o lokalnoj i područnoj (regionalnoj) samoupravi (Narodne novine, 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20)

- Zakon o službenicima i namještenicima u lokalnoj i područnoj (regionalnoj) samoupravi (Narodne novine, 86/08, 61/11, 04/18, 112/19)

- Uredba o uredskom poslovanju (Narodne novine, 75/21)

- Zakon o pečatima i žigovima s grbom Republike Hrvatske (Narodne novine 33/95)
- Zakon o socijalnoj skrbi (Narodne novine, 157/13, 152/14, 99/15, 52/16, 16/17, 130/17, 98/19, 64/20, 138/20)

- Statut Grada Popovače (Službene novine Grada Popovače 04/09, 2/13, 4/13, 3/14, 6/15-pročišćeni tekst, 1/18)

- Poslovnik Gradskog vijeća Grada Popovače (Službene novine Grada Popovače 04/09, 2/13, 4/13, 3/14, 6/15-pročišćeni tekst, 1/18)

**V. PRAVILA TESTIRANJA**

Po dolasku na provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta, u protivnom neće moći pristupiti testiranju.

Po utvrđivanju identiteta i svojstva kandidata, kandidatima će biti podijeljena pitanja.
Za vrijeme provjere znanja i sposobnosti nije dopušteno:
- koristiti se bilo kakvom literaturom odnosno bilješkama;
- koristiti mobitel ili druga komunikacijska sredstva
- napuštati prostoriju u kojoj se provjera odvija
- razgovarati s ostalim kandidatima niti na bilo koji drugi način remetiti koncentraciju kandidata.

Kandidat koji se bude ponašao suprotno od navedenog, udaljit će se sa testiranja i njegov se rezultat neće bodovati.

Pisano testiranje traje 60 minuta.

GRAD POPOVAČA

Povjerenstvo za provedbu Oglasa